भारत सरकार

रसायन और उर्वरक मंत्रालय

उर्वरक विभाग

**राज्‍य सभा**

**अतारांकित** प्रश्‍न संख्‍या **531**

जिसका उत्‍तर शुक्रवार, 14 दिसम्‍बर, 2018/23 अग्रहायण, 1940 (शक) को दिया जाना है।

**अल्जीरिया में डाईअमोनियम फास्फेट संयंत्र की स्थापना**

**531. श्री टी॰ रतिनावेलः**

क्या **रसायन और उर्वरक** मंत्री यह बताने की कृपा करेंगे किः

(क) क्या यह सच है कि राष्ट्रीय उर्वरक लिमिटेड (एनएफएल) संयुक्त उपक्रम और बाय बैक व्यवस्था के तहत अल्जीरिया में डाईअमोनियम फॉस्फेट संयंत्र की स्थापना करने की संभावना की तलाश कर रही है;

(ख) यदि हां, तो तत्संबंधी ब्यौरा क्या है;

(ग) क्या यह भी सच है कि एनएफएल को इस संबंध में सभी स्वीकृतियां और मंजूरियां मिल गई हैं; और

(घ) यदि हां, तो तत्संबंधी ब्यौरा क्या है?

 **उत्‍तर**

**योजना मंत्रालय में राज्‍य मंत्री (स्‍वतंत्र प्रभार) तथा रसायन और उर्वरक मंत्रालय में राज्‍य मंत्री**

 **(राव इन्‍द्रजीत सिंह)**

**(क) से (घ):** जी, हां। आपसी सहमति के आधार पर भारत के लिए रॉक फास्‍फेट, फास्‍फोरिक एसिड तथा डीएपी के उठान के साथ-साथ अल्‍जीरिया में फास्‍फोरिक एसिड तथा डाई-अमोनियम फास्‍फेट विनिर्माण सुविधाओं को स्‍थापित करने की संभावना का पता लगाया जा रहा है।

\*\*\*\*\*\*\*